فاطمہ رہبر

فاطمہ رہبر ( (1964ء - 7 مارچ 2020ء) ایک ایرانی سیاست دان اور مصنفہ تھیں جو مجلس ایران کی تہران، رے، شمیرانات اور اسلامشہر (انتخابی ضلع) سے رکن رہیں۔ رہبر چوتھی بار بھی منتخب ہوئیں لیکن منتخب ہونے کے بعد وہ اپنی چوتھی مدت ملازمت کے آغاز سے قبل ہی انتقال کر گئیں۔

سوانح 
فاطمہ نے بصری مواصلات میں ایم اے کیا اور پھر انتظامی حکمت عملی میں پی ایچ ڈی کی۔ وہ انٹرنیٹ نیٹ ورک کی پروڈکشن منیجر اور انٹرنیٹ حکمت عملی سے متعلق سپریم کونسل کی سکریٹری کے طور پر کام کرتی تھیں۔ رہبر نے محمود احمدی نژاد کے بارے میں ایک کتاب تصنیف کی تھی، جس میں انہوں نے احمدی نژاد کو "تیسرے ہزاریے کا معجزہ" کہا۔

فاطمہ رہبر ایک معتدل سیاست دان اور اسلامی اتحاد جماعت کی رکن تھیں۔ وہ 2004ء سے 2016ء کے دوران میں تین مرتبہ ساتویں، آٹھویں، نویں مدت کے لیے تہران، رے، شمیرانات اور اسلامشہر انتخابی حلقے سے رکن ایرانی پارلیمار رئیں۔ بطور رکن پارلیمان وہ خواتین کی اور میڈیا و آرٹ کی مخصوص نشست سے ایرانی قومی کمشین برائے یونیسکو کی نائب صدر خدمات سر انجام دیتی تھیں۔
وہ امام خمیمنی ریلیف فاؤنڈیشن کی بھی نائب صدر تھیں۔ وہ چوتھی بار بھی رکن پارلیمان منتخب ہوئیں، لیکن آخری بار منتحب ہونے کے بعد، ابھی خدمات شروع نہیں کیں تھیں کہکورونا وائرس کی وجہ سے 5 مارچ کو کوما میں چلی گئیں اور اسی وبا سے 7 مارچ کو وفات ہوئی۔

سیاسی خدمات 
بطور رکن اسمبلی انھوں نے ہی خاندانی منصوبہ بندی اور خواتین کے لیے ہفتے میں 44 گھنٹوں کی بجائے، 36 گھنٹے کام کرنے، زچگی کی چھٹی میں اضافہ، گھریلو خواتین کا بیمہ (انشورنس)، تحفظ خاندان قانون، خواتین اور اہل خانہ کے لیے حکمت علمی کونسل کا قیام اور عفت و حجاب کے لیے قانون سازی کے لیے بل پیش کیے۔

وفات 
رہبر 5 مارچ 2020ء کورونا وائرس کی وجہ سے کوما میں چلی گئیں، اور کورونا وائرس کی وبا ہی سے 7 مارچ 2020ء کو وفات پا گئیں۔

مزید دیکھیے 
 محمد رضا راہچمنی

حوالہ جات 

1960ء کی دہائی کی پیدائشیں
2020ء کی وفیات
آٹھویں مجلس شورای اسلامی کے ارکان
اکیسویں صدی کی خواتین سیاست دان
ایران میں کورونا وائرس کی وبا سے اموات
ایرانی منتخب اہلکار جو دفتر نہ سنبھال سکے
تہران کی شخصیات
حزب مؤتلفہ اسلامی کے سیاست دان
ساتویں مجلس شورای اسلامی کے ارکان
نویں مجلس شورای اسلامی کے ارکان
اکیسویں صدی کی ایرانی خواتین سیاست دان
ویکی ڈیٹا سے مطابقت رکھنے والی مختصر تفصیل